John Augustus Roebling
<s>John Augustus Roebling' (* Mühlhausen, Prusija, 12. jun 1806. – † Brooklyn, New York, 22. jul 1869.) bio je američki Inženjer, njemačkog porijekla, pionir u izgradnji visećih mostova, poznat po Brooklynskom mostu u New Yorku koji je dovršio njegov najstariji sin Washington 1883.</s>

<s>Biografija</s>

<s>Nakon završene gimnazije u rodnom gradu, pohađao je dva semestra građevinske akademije u Berlinu.</s><s>Nakon tog je tri godine radio za prusko državno poduzeće na izgradnji puteva.</s>

<s>Sa 25 godina je zajedno sa starijim bratom Carlom emigrirao u Sjedinjene Američke Države i naselio se zajedno s bratom Carlom i drugim zemljacima u malo naselje u brdima zapadne Pennsylvanije nedaleko Pittsburgha, koje je kasnije nazvano Saxonburg.</s><s>Tu se i oženio za kćer sunarodnjaka iz Mühlhausena, s kojom je izrodio devetero djece.</s><s>Kad je mu je brat nenadano umro, Roebling je napustio koloniju i otišao u glavni grad Pennsylvanije Harrisburg potražiti posao kao geodet.</s>

<s>Tu se zaposlio u kompaniji u državnom vlasništvu Željeznice Portage, koja je izgradila izuzetno zahtjevnu i prvu željezničku prugu preko masiva Allegheny (dio Apalačija).</s><s>U to vrijeme tadašnje parne lokomotive nisu mogle savladavati velike kosine, pa su se projektanti služili konopljinom užadi da izgrade nešto poput žičare kako bi savladali te uspone.</s><s>Njemu je palo napamet i to je predložio da se ne baš trajna konopljina užad zamjeni kablovima ispredenim od čelične žice.</s><s>Nakon tog je razvio vlastitu metodu ispredanja kablova od žice, i oni su se pokazali, kao što je predvidio vrlo trajnim i pouzdanim.</s><s>Potražnja za njegovim kablovima ubrzo postala toliko velika da je osnovao tvornicu u Trentonu (New Jersey).</s><s>Ona je bila nukleus industrijskog kompleksa, koji je kad je završen bio u stanju proizvoditi sve, od žičanih mreža do ogromnih kablova promjera 91 cm koji su mogli nositi viseći most.</s><s>Ta tvornica ostala je porodičnom vlasništvu pune tri generacije sve do 1952.</s>

<s>Uspješno poslovanje omogućilo mu je slobodu da sudjeluje u projektiranju i gradnji brojnih visećih mostova i akvedukata.</s><s>On je napravio na desetke projekata i podigao 12 građevina u razdoblju između 1844. i 1869., među njimai i viseće mostove u Pittsburghu i na Slapovima Niagare.</s><s>Njegov najstariji sin Washington, pridružio mu se 1858. u gradnji pa su zajedno izgradili još jedan viseći most u Pittsburghu i jedan preko Rijeke Ohio između Cincinnatia i Covingtona, u Kentuckyu, s glavnim rasponom od 320 metara.</s>

<s>Roeblingov projekt za viseći most koji bi povezao Brooklyn s Manhattanom raspona 486 metra prihvaćen je 1867., pa je postavljen za glavnog Inženjera projekta.</s>

<s>Rad na Brooklynskom mostu koštao ga je života.</s><s>Dok je ispitivao kako napreduju radovi na pilonima, čamac kojim se vozio nespretno je udario u pilon pa je ozlijedio nogu.</s><s>Nakon tog se liječio u kupalištu u to vrijeme popularnom hidroterapijom, i odbijao pomoć doktora vjerujući da će se tako izlječiti.</s><s>Zbog tog mu se rana zagnojila pa je umro od tetanusa u dobi od 63.</s><s>Njegov sin i snaha nastavili su gradnju Brooklynskog mosta, i dovršili ga 1883.</s>

<s>Izvori</s>

<s>Vanjske veze</s>

<s>John Augustus Roebling 
 John A. Roebling na portalu Structurae</s>

<s>Američki inženjeri
Američki poslovni ljudi
Američki izumitelji
Biografije, New York</s>

